આ સાંભળી એ થોડાં આશ્ચર્ય સાથે બોલી ઊઠી કે ‘હા !! નહીં કોન્સર્ટ બહાર હશે ને !!’પછી થોડીવાર વિચાર્યા પછી પણ એ કઈ બોલી નહીં એટલે સ્પર્શે એની સામે પોતાની જોડે અથવા રાધા અને એમની જોડે એવા બે-ત્રણ વિકલ્પો રજૂ કર્યા,આટલામાં તો એ લોકો ચાલતાં-ચાલતાં ગર્લ્સ હોસ્ટેલના દરવાજા સુધી પહોંચી ગયા.ત્યાં દરવાજા પાસે જ રાધા રાહ જોઈને ઊભેલી દેખાતી હતી,એટલે સ્પર્શે કહ્યું ‘કઈ નહીં નક્કી કરીને કેહજે હું કોલ કરું પછી તને..’ બસ પછી થેન્કસ કહી આયુષી રાધા જોડે જતી રહી અને સ્પર્શ પણ પોતાના રૂમમાં પોંહચ્યો,અડધા કલાક પછી એને આયુષીને ફોન કર્યો પણ આયુષીએ કઈ નક્કી ના કર્યુ હોવાથી એ એની રીતે રાધા જોડે આવી જશે, સીધાં કોન્સર્ટમાં જ મળશું એવું કહ્યુ. હવે આ વાત વિશે તો આગળ કઈ પણ બોલવાની સ્પર્શમાં હિંમત અને હવે તો કોઈ અધિકાર પણ ન હતો એટલે ‘સારુ’ કહી વાત પૂરી કરી.